cyanic-selkie/wikianc huggingface dataset:
Çhengey (ronsaghey-kirpey)
She olt mussylagh 'sy veeal ee çhengey. T'ee laueaghey bee as goaill y blass jeh. Ayns deiney, ta ymmyd jeant jee lesh jannoo sheeanyn ghlare. Myrgeddin as shen, ta ymmyd jeant jee ayns paagey.
Ta ymmodee beiyn jannoo ymmyd jee son dy oonlaghey ad hene as ny keayryn, ny clein oc. Ta'n çhengey jannoo obbyr stiurey çhiassid ayns moddee, liorish gaalagey, as shen y fa dy vel ad cur magh y çhengey oc.
Ta cretooryn elley jannoo ymmyd jeh myr yiarn. Ta çhengey yn-ghreimmee ec kuse jeu, myr sampleyr, eederyn sniengan, rannagyn as kameelyanyn, as adsyn greimmey bee lioree. Ta stroohyn veishteigyn jannoo y red cheddin; myr sampleyr, ta foillycanyn giu naghtyr lioree. Ta radula ny h-eeastyn shliggagh ny çhengey garroo as adsyn beihll bee lioree.
2012
Baaseyn
thumb|right|150px|[[Neil Armstrong]]
Alexandra Daddario
She aghteyr Americaanagh ee Alexandra Anna Daddario (ruggit er 16 Mayrnt 1986). Va'n chied phaart mooar eck ayn tra ren ee cloie Annabeth Chase 'sy straih scannane Percy Jackson (2010–2013). Lurg shen, t'ee er ny chloie Paige ayns Hall Pass (2011), Heather Miller ayns Texas Chainsaw 3D (2013), Blake Gaines ayns San Andreas (2015), Summer Quinn ayns Baywatch (2017), as Alexis Butler ayns We Summon the Darkness (2019). Chammah's shen, t'ee er ny chloie myr ei ayns straihyn çhellveeish lheid as White Collar, It's Always Sunny in Philadelphia, True Detective, New Girl, as American Horror Story: Hotel. Ayns 2021, chloie ee 'sy chied imbagh jeh'n straih The White Lotus liorish HBO, raad hooar ee moylley cremeydagh as enmyssaght Emmy son y Ven-aghteyr Co-hassooagh Share ayns Straih Chagleeit ny Haglit ny Scannane 'sy 74oo lhieggan jeh Aundyryn Emmy.
Ard neu-chorpagh
Rere leigh, ta ard neu-chorpagh çheet er ard thalloo nagh vel ny chooid jeh baljaght erbee. 'Sy cho-heks shoh, ta co-chorpaghey çheet er crooaght ghurneilys ennagh son dy stiurey cochorp baljagh, caayr ny balley.
Anne Heche
She aghteyr Americaanagh va Anne Celeste Heche (25 Boaldyn 1969 – 12 Luanistyn 2022). Haink enney mie urree tra ren ee cloie yn lannoon Vicky Hudson as Marley Love er y çheabin çhellveeish Another World (1987–1991), raad ren ee cossyn e chied Aundyr Daytime Emmy as daa Aundyr y Soap Opera Digest. Haink enney ny share urree ayns ny 1990yn s'anmey marish paartyn 'sy scannane drama kimmeeys Donnie Brasco (1997), 'sy scannane cragh Volcano (1997), y scannane giarrey I Know What You Did Last Summer (1997), 'sy scannane aittys jantys Six Days, Seven Nights (1998), as 'sy scannane creauagh drama Return to Paradise (1998).
Lurg e paart myr Marion Crane 'sy scannane aa-yeant Psycho (1998) liorish Gus Van Sant, hie Heche er oaie cloie paartyn ayns scannaneyn seyrey lheid as y scannane drama Birth (2004), y scannane aittys keintys Spread (2009), Cedar Rapids (2011), y scannane drama Rampart (2011), as y scannane doo-aittys Catfight (2016). Hooar ee ard-voylley son e paart 'sy scannane çhellveeish Gracie's Choice, chossyn j'ee enmyssaght son Aundyr Primetime Emmy, as son yn obbyr eck er Broadway, goaill stiagh Twentieth Century er lheh.
Gollrish e paartyn scannaneaght as ardan, ren Heche cloie ;sy straih hellveeish drama aittys Men in Trees (2006–08), Hung (2009–11), Save Me (2013), Aftermath (2016), as y straih hellveeish drama chaggee The Brave (2017). Chur ee e goo rish y straih hellveeish vioghit The Legend of Korra (2014), raad ren ee cloie Suyin Beifong, as hie ee magh myr co-streeuder er y 29oo straih jeh Dancing with the Stars (2020).
Undinys ny Croitish as ny Çhengoaylleeaght
Ta Undinys ny Croitish as ny Çhengoaylleeaght (Institut za hrvatski jezik i jezikoslovlje) ny undinys oikoil 'sy Chroit as y currym echey na freayltys as greesaghey ny Croitish. Ta'n shennaghys echey goll sheear gys y vlein 1948, tra v'eh ny chooid jeh Colleish Oaylleeaght as Ellanyn ny Yugoslaav (Colleish Oaylleeaght as Ellanyn ny Croit jiu). Va'n undinys noa-emshiragh bunnit ec seyrsnys ny Croit 'sy vlein 1991. T'eh stiurey Coonseil Stundayrtyn ny Croitish Chadjin as y choonseil shen ny reireyder çhengey ry hoi'n Chroitish.
San Francisco
Ta Caayr as Coontae San Francisco ny chiarroo chaayr smoo ayns California as ny 12-h chaayr smoo ayns ny Steatyn Unnaneysit lesh 808,977 cummaltee rere coontey-pobble ny bleeaney 2008. Ta San Francisco 121 km2 er eaghtyr as ta 6,700 deiney cummal ayns dagh kilomeadar kerrinagh. Ta 4.3 millioonyn dy chummaltee cummal 'syn ard moir-valjagh, as t'eh ny chree argidoil, cultooragh as arraghey son Ard Baie San Francisco raad ta 7.4 millioonyn dy chummaltee.
The Hunchback of Notre Dame (scannane 1996)
She scannane drama kiaullee bioghit Americaanagh voish y vlein 1996 eh The Hunchback of Notre Dame. Hie yn scannane er ny ghientyn liorish Walt Disney Feature Animation as er ny skeaylley magh liorish Walt Disney Pictures. Y 34oo ard-scannane bioghit Disney as y shiaghtoo scannane va gientit car eash y Disney Renaissance, ta'n scannane bunnit er y noaskeeal voish 1831 as yn ennym cheddin er liorish Victor Hugo. Ta skeeal y scannane geiyrt er Quasimodo, kiaullaneyder croobagh Notre Dame, as e streeuyn son soiaghey jeh'n çheshaght y gheddyn. Va'n scannane stiurit ec Gary Trousdale as Kirk Wise, as ta'n fwirran goo goaill stiagh Tom Hulce, Demi Moore, Tony Jay, Kevin Kline, Paul Kandel, Jason Alexander, Charles Kimbrough, David Ogden Stiers, as Mary Wickes 'sy phaart scannane jerrinagh eck. Hie scannane eiyrtyssagh, The Hunchback of Notre Dame II, er ny skeaylley magh jeeragh er feeshan ayns 2002.
Tyne as Wear
She coontae jesh-chliaghtagh Hostyn as coontae moirvaljagh eh Tyne as Wear. T'eh soit ec shiar twoaie ny çheerey. Va'n coontae moirvaljagh bunnit 'sy vlein 1974. Ta queig baljyn corpagh echey: Tyneside Yiass, Tyneside Hwoaie, Ard-valley Balley Chashtal Noa, Gateshead as Ard-valley Sunderland.
T'eh çhemmit liorish Northumberland da'n twoaie as Coontae Durham da'n jiass.
Bro-Gwened
She Gwened y preeu-valley tradishoonagh.
Commyoonyn
Ta 222 chommyoon ayns Bro-Gwened.
Iliza Shlesinger
She ben aitt, aghteyr, as cuirreyder çhellveeish Americaanagh ee Iliza Vie Shlesinger (ruggit er ). Ren ee cosney Last Comic Standing liorish NBC ayns 2008 as hie ee er oaie cuirrey yn claare sooree Excused as yn claare gamman Separation Anxiety liorish TBS. thumb|260x260px|Shlesinger er yn ardan ayns 2017 Ayns 2017, ren Shlesinger cuirrey e claare cowag oie hene, Truth & Iliza, er Freeform. Derrey 2020, t'ee er skeaylley magh queig claare aittys er lheh er Netflix. Hie e claare aittys sketçh The Iliza Shlesinger Sketch Show magh er ny chied skeaylley er Netflix ayns Averil 2020.
Boayl enmyssit da coontaghyn-pobble
Ta boayl enmyssit da coontaghyn-pobble ny voayl ayns gurneilys ynnydagh ta ymmydit ry hoi cooishyn staydraa as coontaghyn-pobble er lheh. T'ad ymmydit da buill nagh vel nyn ardjyn co-chorpagh as nagh vel reiltys baljagh oc, lheid as caayryn, baljyn, as baljyn beggey, agh ta cosoylagh rish buill co-chorpagh.
Rollage
right|thumb|350px|Ard ta gientyn rollageyn ayns [[Bodjal Mooar Magellan. Jalloo veih NASA/ESA.]] Ta rollage (ny rolt, roltag, ny rontage ny keayrtyn) çheet er bluckan feer vooar soilsheenagh dy phlasmey t'er ny freill ry-cheilley liorish ym-hayrn. Ec jerrey seihill ny rollage, s'foddee dy vel ee cummal cooid jeh stoo mee-ghooghyssagh. She yn Ghrian y rollage s'niessey da'n Chruinney, as she bun y chooid smoo jeh bree er y Chruinney ee yn Ghrian. Ta rollageyn elley ry-akin veih'n Chruinney car yn oie choud's nagh vel sollys ny Greiney ny phenomenonyn aeraghtagh soilsheeney ny cur eie er sollys ny rollageyn elley. Dy shenndeeagh, va ny rollageyn smoo baghtal 'sy vagher niauagh currit ry-cheilley stiagh ayns co-hollyssyn rollageagh as roltagyssyn, as va enmyn currit er ny rollageyn by-yilley. Ta catalogyn dy rollageyn er nyn gur ry-cheilley liorish rollageyderyn, as t'ad kiarail enmyssyn rollageagh cadjinit.
Er feie cooid jeh'n theihll eck er y chooid sloo, ta rollage soilsheeney rere co-haaghey çhiass-heshveanagh jeh'n hiddragien 'sy chree eck. Ta'n obbraghey shen skeaylley yn vree as t'ee goll harrish y çheu sthie jeh'n rollage, as lurg shen, goulraghey magh 'syn eaynid mooar. Va begnagh dagh bun-stoo najooragh ny s'trimmey na'n hailium crooit ec rollageyn, rere co-haaghey çheshveanagh rollageagh car y lhing oc, ny rere co-haaghey çheshveanagh olloonova car bleaystey ny rollageyn. Foddee rollageyderyn feddyn magh glout, eash, stoo-sthie kemmigagh as ram troyn elley jeh rollage rere goaill baght er y spectrum, er y toilsheenaght, as er y ghleashaght eck harrish yn 'eaynid mooar. She lane ghlout dy rollage yn ard-chronalagh ayns aafilley as erree jerrinagh y rollage. Ta troyn elley jeh'n rollage reaghit liorish y çhennaghys aafillee eck, goaill stiagh y crantessen, yn çhyndaa, yn ghleashaght as yn çhiassid eck. Ta kaart jeh çhiassidyn jeh ram rollageyn noi'n toilsheenaght oc, kaart t'er enney myr graf Hertzsprung-Russell (graf H-R), lhiggey da feddyn magh eash as staydys yn-fillee yn rollage.
Ta coryssyn dy rollageyn çhyndaaee as coryssyn dy yl-rollageyn jeant seose ass daa ny ny smoo rollageyn. T'ad kianglt ry-cheilley trooid ym-hayrn as t'ad cruinlaghey mygeayrt-y-moosyn ayns cruinlee hickyr. Nar ta cruinlagh faggys ec daa rollage jeh'n torçh shen, s'foddee dy vel cleayney mooar echey shen er nyn aa-filley. Foddee rollageyn dy ve nyn gooid jeh strughtoor ny smoo ta kianglt rere yn ym-hayrn, lheid as dhossan rollageagh ny ard-chruinnaght.
Enmyssyn
Va eie yn cho-hollys rollageagh er enney roish yn eash Vabylonnagh. Ren arreyderyn shenndeeagh ny speyrey oie smooinaghtyn dy row ny rollageyn jannoo soyllaghyn 'sy speyr, as ren ad kiangley adsyn rish mynchooishaghtyn er lheh jeh'n najoor ny jeh nyn veayn-skeealyn oc. Va daa 'er yeig jeu nyn soie er yn ecliptagh as ren ad bun da'n astroaylleeaght. Va enmyn currit er rollageyn er lheh, ny rollageyn by-yilley son y chooid smoo, enmyn Ladjyn ny Arabish er lheh.
Rere leigh yn 'eaynid mooar cha nel agh un lught-reill eddyr-ashoonagh ayns shelloo eaghtyrys son enmyssey corpaneyn rollageagh - yn Unnaneys Rollageagh Eddyrashoonagh (IAU). Ta kuse veg dy cholughtyn preevaadjagh cur enmyssyn rollage er creck, ventyr t'er enney ec y Lioarlann Ghoaldagh myr ventyr traaghtee neu-oarderit. Ansherbee, ta'n IAU cur fodjeeaght eddyr eshyn as ny colughtyn shen, as cha nel eh jannoo ymmyd jeh ny h-enmyssyn shen as cha nel ad er enney oc.
Unnidyn towshan
Ga dy vel unnidyn SI as CGS ymmydit dy chur sheese er ard-howshanyn rollageagh, ta unnidyn greiney ymmydit da'n chooid smoo son dy chur sheese er cruinnaghey, soilsheanaght as craueyn raadeeoil as ad bunnit er troyn ny Greiney ain:
Ta lhiuridyn liauyrey, lheid as craue raadeoil rollageyn mooarey ny essylys lieh-vooar choryssyn rollageyn çhyndaaee, focklit ayns unnidyn rollageagh (AU) - y lhiurid veanagh eddyr y Chruinney as y Ghrian (150 millioon km ny 93 villioon meeillaghyn).
Christopher Columbus
Christopher Columbus (ruggit eddyr 25 Luanistyn as 31 Jerrey Fouyir 1451, hooar baase 20 Boaldyn 1506), she ronseyder as shiaulteyr Iddaalagh ren kiare marrinyssyn harrish y Cheayn Sheear fo gialdynys Monarkyn Catoleagh y Spaainey, foshley yn bollagh da ronsaghey as coloinaghey Oarpagh America. Ta ny marrinyssyn echey coontit myr y chied cheayrt ren ny h-Oarpee cur fys er y Charib, America Veanagh, as America Yiass.
Ta'n ennym Christopher Columbus çheet ass Christophorus Columbus y Ladjyn. Ta scoillaryn coardail dy row Columbus ruggit ayns Pobblaght Genova as dy loayr eh abbyt y Ligoorish myr çhengey ny mayrey echey. Hie eh magh er y vooir tra v'eh foast aeg as ren eh jurnaaghey dy lheeadagh, cha foddey twoaie as ny h-Ellanyn Goaldagh as cha foddey jiass as thalloo t'er enney jiu myr y Ghaney. Phoose eh rish y ven ooasle Phortiugagh Filipa Moniz Perestrelo, rug y mac echey Diego, as v'eh bunnit ayns Lisbon feie shiartanse dy vleeantyn. Ny s'anmey, ghow eh lhiannan Cashteelagh, Beatriz Enríquez de Arana, rug y mac echey, Fernando (er n'enmyssey Hernando chammah).
Son y chooid smoo, va Columbus hene-ynsit, as s'lheeadagh ren Columbus lhaih y çheer-oaylleeaght, y rollageydys, as y shennaghys. Lhiassee eh cummey bollagh marrey sheear y gheddyn da ny h-Injyn Shiar, geearree vondeish y gheddyn voish traght vondeishagh ny spisyn. Lurg Caggey Granada, as erreish da ren Columbus cur shilley er ram reeriaghtyn, ren ny Monarkyn Catoleagh Benrein Ysbal I as Ree Fernando II coardail cummal seose marrinys sheear. Daag Columbus y Chashteel ayns Luanistyn 1492 as tree lhong echey as ren eh roshtyn mooar-rheynn America er 12 Jerrey Fouyir, cur jerrey rish eash chummaltys deiney v'ayn t'er enney jiu myr yn eash roie-Cholombagh. She ellan ayns ny Bahamaghyn va'n boayl tarlheimagh echey, v'er enney ec ny dooghyssee myr Guanahani. Lurg shen, ren eh keayrt er ny h-ellanyn t'er enney jiu myr y Choobey as Hispaniola, raad chur eh coloin er bun ayns boayl ta coontit jiu myr ayrn jeh Haiti. Haink Columbus er ash dys y Chashteel ayns 1493, gymmyrkey kuse dy gheiney dooghyssagh goit lesh. Er y gherrid, hie naight y varrinys echey er ny skeayley feie'n Oarpey.
Ren Columbus tree marrinys elley dys America, ronsaghey ny h-Antillaghyn Beggey ayns 1493, y Trinaid as coose hwoaie America Yiass ayns 1498, as coose hiar America Veanagh ayns 1502. Hug eh enmyn da ram cummaghyn thalloin, ellanyn er lheh, as t'ad foast ayn jiu. Hug eh yn ennym indios ("Injinee") dys sleih dooghyssagh chur eh fys er. Cha nel eh baghtal my row eh credjal dy nee mooar-rheynn er lheh va America. Myr kiannoort coloinagh, ren co-emshiree echey cassid er Columbus er y veishtallys trome-cheeallagh as v'eh goit ass yn oik. Myr eiyrtys er y vooinjerys sheeynt rish Crooin y Chashteel as ny kiannoortyn pointit ayns America, va Columbus goit as arrit ass Hispaniola ayns 1500.
Ren marrinyssyn Columbus cur eash ronsee, varriaght, as choloinee er bun hie er mayrn feie keeadyn dy vleeantyn, tayrn America stiagh ayns cruinney cummaght yn Oarpey. Ta livrey-ys earraghtyn, eieyn, as deiney eddyr y y Çhenn Theihll as y Seihll Noa lurg e chied varrinys goll er enney myr y coonrey Colombagh. Va Columbus kelloorit dy lheeadagh lurg e vaaish, agh ta'n barel theayagh er ny vrishey car y 21d eash er-yn-oyr dy vel scoillaryn cur fys er h-asseeyn va jeant fo'n chiannoortys echey, goaill stiagh jee-chummaltys ny deiney dooghyssagh Taíno as y cleabaght oc ayns Hispaniola. Ta ram buill foast gymmyrkey yn ennym echey, goaill stiagh y Cholombey, Slyst y Cholombey, as y Cholombey Ghoaldagh.
Breear neuchaghlaaee
Ayns grammeydys, ta breear neuchaghlaaee  çheet er breear nagh vel cass echey. Dy çhaghnoil, she breear un-arganeagh t'ayn (as eshyn y kione t'echey) as myr shen, ta ablid chianglee jeh unnane echey. Myr sampleyr, 'sy Ghaelg, ta ny breearyn smooinaghtyn as keayney neuchaghlaaee.
Shiartanse dy vreearyn, myr sampleyr, screeu, t'adsyn aistragh chammah's neuchaghlaaee.
HoYeon Jung
She craishteyder as aghteyr Koreeagh Yiass ee Jung Ho-yeon (ruggit er 23 Mean Souree 1994), ta goll er enney chammah myr HoYeon Jung. Hoshee yn coorse bea eck myr craishteyder seyr ayns 2010, shooyl ayns Shiaghtin Fassan Seoul feie daa vlein. Ayns 2013, ren ee co-streeu 'sy chiarroo imbagh jeh Korea's Next Top Model as haink ee stiagh 'sy nah ynnyd. Haink enney mooar e=urree son y folt ruy "ailagh" lurg ren ee e toshiaght eddyr-ashoonagh car Shiaghtin Fassan York Noa. She craishteyder liehlagh v'ee lesh Louis Vuitton ayns 2016 as haink urree dy ve ny h-ambassadeyr dowanagh da'n chowrey ayns 2021.
Hoshee e coorse cloie er y çhellveeish ayns 2021 tra ren ee cloie 'sy straih Squid Games liorish Netflix myr Kang Sae-byeok. Chossyn ee Aundyr y Screen Actors Guild son Cloie Ard-yindyssagh liorish Ben-aghteyr ayns Straih Drama as hooar ee enmyssaght son Aundyr Primetime Emmy son y Ven-aghteyr Co-hassooagh Ard-yindyssagh ayns Straih Drama.
Frans Hals
Va Frans Hals (1580? - 26 Luanistyn 1666) ny pheinteyr Ollanagh. Rug eh ayns Antwerp mysh y vlein 1580 as hooar eh baase ayns 1666 ayns Haarlem, yn Ollan.
Lech Wałęsa
Ta Lech Wałęsa (ASE: [ˈlɛx vaˈwɛ̃sa]; ruggit er 29 Mean Fouyir 1943) ny pholitickeyr Polynnagh as ny eear-ghasteyr sheshaght-cheirdagh as er son kiartyn deiney. Va'n ghleashaght Gloo-Pharteeaght (Solidarność) currit er bun echey, y chied heshaght-cheirdey heyr 'sy vloc Soveidjagh. Va Aundyr Nobel ayns Shee cosnit echey ayns 1983, as v'eh ny eaghtyrane er y Pholynn veih 1990 derrey 1995.
Faarney
Ta daa cheeal ec faarney. Foddee eh çheet er:
Clou trome
180px|right|thumb|'Syn abbyrt shoh, ta'n fockle vette prentit ayns clou trome. Ta clou trome çheet er y trimmid ayns clougraafeeaght ta currit er focklyn ennagh ayns abbyrt ennagh marish clou ny s'trimmey ayns aght ayns cosoylaght rish y chooid elley jeh'n teks. Ta clou trome ymmydit son kione-linnaghyn naight, son fograghyn raaue, as son dy hoilshaghey magh focklyn as trimmid ny keeall er lheh oc.
Blaa slaanee
Jalloo-oaylleeaght
Ta blaa cowreydagh ec y ghenus. T'eh sigomorfagh, as ta daa "veill" ec kione y chrooineen. T'ad dooney my t'ou traastey y crooineen. T'ad lhiettal ymmodee shey-chassee, agh foddee shellanyn lajer fosley ad dys goaill y naghtyr as pollnaghey y blaa.
Archibald Cregeen
Va Archibald Cregeen (20 Sauin 1774 - 9 Averil 1841) ny fockleyder Gaelg. Chur eh ry-cheilley A Dictionary of the Manks Language (1838). V'eh yn chied fockleyr son Gaelg.
Va Cregeen ruggit ayns Cairbre ayns Ellan Vannin lesh William Cregeen as e ven Mary Fairclough. Tra v'eh aeg, v'eh ny vasoonagh marmyr, grainnaghey lettyryn er lic oaie. Ren eh poosey Jane Crellin ayns 1798 as va hoght paitçhyn oc ry-cheilley. Ren eh troggal y thie echey ayns Colby. V'eh pointit dy ve toshiaght jioarey jeh Skeerey Roisen ayns 1813.
Chur Cregeen yn fockleyr echey ry-cheilley harrish feead blein. Hie eh er fud yn ellan as ren eh çhymsaghey ny focklyn as raaghyn creeney.
Hooar eh baase er Jeheiney Caisht 1841. V'eh oanluckit 'sy ruillick ayns Skeerey Cairbre ayns Balley Beg.
Ellan çhengey
Ta ellan çhengey çheet er ard raad ta mynlught çhengey ennagh cruinnit mygeayrt ec çhengey elley. Ta'n fockle bentyn rish ardjyn beggey; cha nel ad cur "ellan çhengey" er çheeraghyn. Er son ellan çhengey y ve ayn, ta feme ayn dy vel y çhengey goll er loayrt 'sy voir-heer eck foast.
Bunnaghey ellan çhengey
Ta ellan çhengey troggal ass eddyr-obbraghey daa hengey.
<Center> <Gallery> File:BelgiumBrussels.png|Yn Vrussyl, ny ard Frangishagh mastey ardjyn Flemish File:Romania harta etnica 2011.PNG|Ellanyn çhengey 'sy Romaan File:Лужицкие сербы на карте Германии.svg|Ard Sorbish 'sy Ghermaan. </Gallery> </Center>
Brattagh y Vritaan
right|thumb|Brattagh y Vritaan, ny yn Gwenn ha du ("Y Bane as y Doo") She Gwenn ha du ("y Bane as y Doo") yn ennym 'sy Vritaanish ta currit er brattagh y Vritaan. Ta'n brattagh ymmydit feie shenn-çheer jeh'n Vritaan, ard ta goaill stiagh yn ard noa-emshyragh ta coodaghey 80% jeh'n çhenn-çheer (Bretagne 'sy Rangish) as Liger-Atlantel, fer jeh ny rheynnyn ta jannoo seose yn ard Broioù al Liger.
Va cummey yn vrattagh crooit ec Morvan Marchal 'sy vlein 1923. Hooar eh yn eie da'n vrattagh veih bratteeyn ny Steatyn Unnaneysit as y Ghreag er yn oyr dy row yn daa heer shen coontit myr cowraghyn y teyrsnys as y deynlaghys ec y traa shen.
Ta ny nuy rimmeig shassoo son ny nuy ard-aspick 'sy çheer. Ta ny queig rimmeig doo shassoo son ny h-ard-aspickyssyn Gallo (Bro-Zol, Bro-Naoned, Bro-Roazhon, Bro-Sant-Maloù as Bro-Sant-Brieg) as ta ny kiare rimmeig bane shassoo son ny h-ard-aspickyssyn Britaanish (Bro-Dreger, Bro-Leon, Bro-Gerne as Bro-Gwened). Ta'n cantoon lesh ny h-ermynyn cur cooinaghtyn da armys diucagh y Vritaan
Félix Cottrau
thumb|right|200px|Cochaslys [[Napoleon Louis Bonaparte, t'ayns Château de Malmaison jiu.]] She peinteyr Frangagh va Félix Cottrau (1799–1852). Er y chooid smoo, pheintal eh reayrtyn çheerey, cochaslyssyn, as cooishyn scriptyragh as fillosheragh.
Straid Korablestroiteley
right|thumb|Straid Korablestroiteley She straid ayns Caayr Pheddyr heear, y Roosh, ee Straid Korablestroiteley (У́лица Кораблестрои́телей, Ulitsa Korablestroiteley; Rooshish son "Straid ny Troggeyderyn Lhongey"). Ta'n traid ny soie er Ellan Vasilyevsky heear as t'eh er credjal dy vel ee ny straid s'lhea 'sy chaayr. Hooar y traid yn ennym eck 'sy vlein 1972. T'ee roie tessen yn awin Smolenka liorish Droghad Korablestroiteley. Ta'n chooid smoo jeh ny thieyn er y traid nyn dhieyn cummaltagh preevaadjagh, agh ta thie lhiabbagh jeh Ollooscoil Steat Chaayr Pheddyr as yn thie oast "Pribaltiyskaya" nyn soie er y traid.
Michaish
She çhengey Yunnan ee Michaish, ny Miqieish.
Doolish y Karagher
Va Doolish y Karagher (1926 - 1987) ny fockleyder Gaelg as ny 'er-ynsee as screeudeyr ny Gaelgey. Chur ry-cheilley eh English-Manx Dictionary (1979). Va Karagher fer jeh ny fir toshee jeh'n Aavioghey yn Ghaelg sy 20oo eash.
Va Karagher ruggit ayns Doolish ayns Ellan Vannin da William Fargher as e ven Catherine. Ren eh poosey Joyce Barry ayns 1954.
Va'n shirveish agglish ooilley ayns Gaelg.
Hooar eh baase ayns 1987.
Bineal
thumb|Bineal er [[Equisetum]] thumb|Bineal er duillag [[soo thallooin]] thumb|Bineal er [[lus y stark]]
Ta bineal çheet er bineyn dy happ sylem ta ry-akin er birryn as oirryn kuse dy lossreeyn cuishlagh ny keayrtyn, myr sampleyr, faiyr. Ny jean mestey bineal rish druight, as eshyn co-ghlooghey ass yn aeraght er eaghtyr y lus.
Obbyr
Rish yn oie, cha nel trooid-ghaalaghey ayn dy cadjin, er y fa dy vel ny stomata doont son y chooid smoo. My ta keim tashlys thallooin ard ayn, ta ushtey çheet stiagh ayns fraueyn, er y fa dy vel cummys ushtey ny fraueyn ny sloo na cummys ushtey ny thallooin. Ta ushtey carnaneaghey ayns ny fraueyn, as gardjaghey broo fraue. Ta shen cur er kuse dy ushtey dy goll magh trooid hydathodeyn (strughtooryn er lheh er oirryn ny duillagyn) myr bineyn. Myr shen, t'ad ry-akin er bun broo fraue, cha nel er bun tayrnys trooid-ghaalaghey.
Halle Bailey
She arraneyder, screeudeyr arrane, as ben-aghteyr Americaanagh ee Halle Lynn Bailey (ruggit er 27 Mayrnt 2000). Ta enney mie urree myr un phaart jeh'n phiyr kiaullee Chloe x Halle marish e shuyr Chlöe Bailey. T'ad er ny skeaylley magh ny h-albymyn The Kids Are Alright (2018) as Ungodly Hour (2020), as ta queig enmyssyn da Aundyryn Grammy cosnit oc.
Blaa sniaghtee
She genus dy lossreeyn sheer-vio eh Galanthus, ny blaaghyn sniaghtee. T'ad cur magh blaaghyn 'sy gheurey dy cadjin, agh ta kuse jeu cur magh blaaghyn leah 'syn arrey ny anmagh 'syn 'ouyr.
Jalloo-oaylleeaght
T'ad cur magh daa ny traa duillagyn linnagh dy cadjin, as gass gyn duillag. Ta un vlaa bane clagagh oc. Cha nel petyllyn echey; t'eh jeant jeh shey teepallyn.
Ymmyd
Ta galantamine ayndaue, as ta ymmyd jeant jeh er son lheeys çhingys Alzheimer as çhindyssyn cooinaghtyn elley.
Eaddagh oie
250px|right|thumb|Gooyn oie [[Miss Elaine]] Ta eaddagh oie çheet er eaddeeyn ta ceaut tra ta'n ceaueyder ny chadley. Ta sorçh yn eaddee anchasley lesh ny h-imbeeyn lesh sorçhyn ny s'çhoe er nyn geau ayns coryn feayrey. Ta sorçhyn as fassanyn elley reiht er son y yeearreeaght reayrtagh ny an-ghraagh.
Ta sorçhyn d'eaddeeyn goaill stiagh:
Trooid-ghaalaghey
thumb|[[Stoma ayns duillag ooyl ghraih liorish caslys daahit mynreayrtan lectrane scaney.]]
Liorish ushtey skeaylley magh ass ny stomata dys yn aeraght, ta çhionnid ushtey ginjillaghey ayns ayrnyn s'ardjey y lus. Myr shen, ta ushtey 'sy sylem gleashaghey seose ass ny fraueyn, as ymmyrkey stoo meainagh myrane lesh. Ta ushtey noa goll er soo stiagh ayns ny fraueyn liorish trooid-heeltaght.
Ta reat troooid-ghaalaghey kianglt rish foshlaght ny stomata, as yn aeraght mygeayrt ec ny duillagyn. Ta geyrid sollys, çhiassid, fliughys as bieauid ny geayee bentyn rish, chammah's tashlys ny thallooin. Foddee billey aasit coayl ymmodee keead galloon dy ushtey trooid ny duillagyn er laa çheh çhirrym. Ta mysh 90% jeh'n ushtey ta ny fraueyn soo stiagh goll er coayl 'syn aght shoh.
Ta strughtooryn er lheh ec lossreeyn faasagh as bearkanee, myr sampleyr, craaish çhiu, eaghtyr duillag beg, stomata injil, as renaigyn er son dy injillaghey trooid-ghaalaghey as freayll ushtey. Ta cactyssyn co-haaghey sollysh ayns gish hooagh, cha nel ayns duillagyn, as myr shen ta eaghtyr beg ec y sthole. Ta ymmodee lossreeyn faasagh co-haaghey sollysh liorish soe geayr crassulaceagh (SGC); ta ny stomata doont car y laa as foslit rish yn oie, tra ta trooid-ghaalaghey ny sloo.
Breneen (reddaghey)
Ta ymmodee keeallyn ec breneen. Foddee eh çheet er:
Lhune braghee
270px|right|thumb|Lhuneyn braghee ayns boteilyn er creck ayns shapp ayns Israel Ta lhune braghee ny yough ta jeant ass syrup braih oarn, shugyr, ushtey, jiastyn as lus y lhionney. T'eh feer ennoil ayns Israel raad t'eh enmyssit "lhune doo". She Malzbier yn ennym ta currit er 'sy Ghermaanish, as ta markyn ennoil ayn goaill stiagh Vitamalz. Ta markyn ennoil ayns Israel goaill stiagh Nesher as Goldstar. Ta sorçhyn anchasley jeh feer ennoil ayns çheeraghyn Ladjynagh as Caribagh. Ta markyn Affrickagh Heear goaill stiagh lheid as Guinness Malt, Amstel Malt, Maltex, a.r.e. as t'ad er creck myr joughinyn bree.
Huizhouish
She aarheynn jeh ny çhengaghyn Sheenagh ee Huizhouish ny Huiish. Ta arganeys ayn er y stayd eck: ta kuse dy hengoayllee ish y chur fo Wuish, kuse marish Ganish, as kuse elley ish y phointeil myr e banglane hene.
Ta Huizhouish goll er loayrt ayns ard shennaghyssagh Huizhou (bun yn ennym eck), ayns coondaeghyn sleitagh Anhui jiass, as beggan coondaeghyn ayns Zhejiang as Jiangxi. Ta caghlaaghyn abbyrt eck, as s'doillee da loayreyderyn loayrt rish pobble ass coondaeghyn foddey.
Rang-oardraghey
Hoshiaght, hug ad Huizhouish fo Mandarin Jianghuai, agh ta rang-oardraghey er lheh eck jiu. Ayns 1987, ren Colleish Oaylleeaght Heshoil ny Sheen coardail rish rheynn Huizhouish jeh Mandarin Jianghuai.
Troyn
Bentyn rish sheeanchoryssaghtys, cosoylit marish aarheynnyn Sheenagh elley, cha nel monney codaghyn shillabagh ec Huizhouish. T'ee er goayll -i, -u, as stroinee:
Frassaghey
right|thumb|340px|Frassaghey foddey-çharrymagh meanagh rere meeghyn y vlein 'Syn emshyraght, ta frassaghey çheet er troar erbee jeh coghlooghey y ghaal ushtey aeraghtagh as eh tuittym gys y thalloo fo cleayney yn ym-hayrn. T'ad ny sorçhyn smoo scanshoil jeh na'n dramane, y joanlagh, y fliaghey, y fliugh-niaghtee, y sniaghtey as y sniaghtey garroo. Ta'n fliaghey taghyrt tra ta ayrn ynnydagh jeh'n aeraght çheet dy ve cha saiht lesh y ghaal ushtey dy vel yn ushtey coghlooghey as "frassaghey". Cha nel y kay as y sou coontit myr frassaghey er-yn-oyr nagh vel ad tuittym. Ta daa obbraghey, as ad gobbraghey ry-cheilley ny keayrtyn, cur rish saiaghey yn aer: feayraghey yn aer ny bishaghey gaal ushtey 'syn aer.
Kione steat
Ta kione steat (ny toshiagh steat) çheet er y pheiagh theayagh ta cochorpaghey steat 'syn unnaneys as leighoilys echey. Croghey er cummey reiltys y steat as scarrey ny pooaraghyn ayn, foddee yn kione steat ve ny yalloo toshee ny ny chione reiltys as, foddee, ny smoo dy co-cheimnagh (lheid as eaghtyrane ny Steatyn Unnaneysit raad she unnane yn eaghtyrane as ard-anneyder Orsaghyn Armit ny Steatyn Unnaneysit).
Bro-Gerne
She nane jeh queiggaghyn tradishoonagh ny Britaan eh Kerne (ny Kernev) ny Bro-Gerne (ny Bro-Gernev) (Cornouaille). Ta'n queiggey ny hoie 'sy rheynn noa-emshiragh Penn-ar-Bed ayns sheear yiass ny Britaan da'n chooid smoo, agh ta ayrnyn echey ny hoie ayns Aodoù-an-Arvor as Mor-Bihan. Ta Kerne jeant seose jeh 218 commyoonyn. Rere coontey-pobble ny bleeaney 1999 va 456,307 deiney cummal ayn. Ta'n queiggey 5,979 km² er eaghtyr.
She Kemper y preeu-valley tradishoonagh jeh'n ard.
Commyoonyn
Ta 218 commyoonyn ayns Bro-Gerne.
Georg Nagel
Georg Nagel (ruggit er 24 Luanistyn 1953 ayns Weingarten, y Ghermaan), she bea-ishigagh Germaanagh as olloo ayns Rheynn y Neayr-yshoaylleeaght ec Ollooscoill Würzburg t'eh. Ta'n ronsaghey echey jeeraghey er glackeyderyn sollysh mynvioaghagh as er lhiassaghey greieyn reayrt-ghienaghtagh.
Bro-Leon
She fer jeh queiggaghyn tradishoonagh y Vritaan eh Leon ny Bro-Leon (Pays de Léon). Ta'n queiggey ny hoie ayns sheear hwoaie y Vritaan 'sy rheynn Penn-ar-Bed. T'eh 2,019 km2 er eaghtyr. Ga dy nee eh Kastell-Paol y preeu-valley shenndeeagh, she Brest y chaayr smoo. 'Sy vlein 2007 va 418,577 dooinney cummal 'sy wheiggey.
Commyoonyn
Ta 112 chommyoon ayns Bro-Leon.
Ablid chianglee (grammeydys)
Ayns grammeydys as çhengoaylleeaght, ta ablid chianglee çheet er jargaght fockle dy ghoaill arganeyn. T'eh cosoylagh rish aistraght, agh ta aistraght çheet er cassyn ynrican; ta ablid chianglee goaill stiagh arganeyn elley.
Sorçhyn dy ablid chianglee
Foddee kuse dy vreearyn goaill orroo ny smoo na un jeu. Myr sampleyr, foddee screeu ve neuchaghlaaee, aistraigh ny daa-aistragh.
Chris O'Dowd
She aghteyr as fer aitt Yernagh eh Christopher O'Dowd (ruggit er 9 Jerrey Fouyir 1979). Hooar eh enney lheeadagh myr Roy Trenneman, fer jeh ny h-ard-characteyryn 'sy chlaare aitt The IT Crowd lesh Channel 4 v'er ny skeaylley magh feie kiare straih eddyr 2006 as 2010. T'eh er n'yannoo coorse rahoil 'sy scannaneaght chammah trooid e huarystalyn ayns Gulliver's Travels (2010), Bridesmaids, Thor: The Dark World (2013), Cuban Fury (2014), Miss Peregrine's Home for Peculiar Children (2016), The Cloverfield Paradox (2018), as The Starling. Chroo eh, as va paart mooar echey, 'sy straih hellveeish Moon Boy lesh Sky 1, v'er ny skeaylley magh eddyr 2012 as 2015. Er bun y straih shen, gooar eh enmyssaghtyn 'sy chloie, 'sy screeudeyrys as 'sy stiureydys ec Aundyryn Scannane as Çhellveeish Yernagh.
Sheeintagh
She baagh dreeym-juntagh eh sheeintagh, 'sy phylum Chordata. Ta'n ennym oayleeagh Mammalia ec y phossan. Ta ny troyn er lheh shoh oc: fairaignyn ollish, fairaghyn ollish caghlaait dy haaley bainney, folt ny fynney, tree craue 'sy chleaysh sthie, as ard noa-chorteish 'syn inçhyn.
Chris O'Dowd
Voish y vlein 2017, t'eh er chloie Miles Daly 'sy straih aitt Get Shorty lesh Epix. Va paart aafilltagh 'sy straih drama aitt Girls. Ren e chloie 'sy straih hellveeish aitt Ghoaldagh State of the Union cosney Aundyr Primetime Emmy dasyn. Ren y chied chloie Broadway echey ayns aachummey jeh Of Mice and Men (2014) cur enmyssaght Aundyr Tony da. Ayns 2020, v'eh scruit sheese 'sy 39oo ynnyd er rolley ny h-aghteyryn scannane Yernagh share liorish The Irish Times.
Sheeintagh
Ta sheeintee bio-vreyagh, er lhimmey jeh ny untowlee, as adsyn ooh-vreyagh. Ta sur-eecklyn ec cooid mooar jeu, as 'syn phossan smoo, ny sheeintee chrooagh, ta crooagh oc car y traa ymmyrkey.
Abhainn tSocair
right|thumb|Droichead Ghort na Ceárta goll tessen Abhainn tSocair She awin ayns Coontae Ghoon ny Ghoal, Nerin, ee Abhainn tSocair (Yernish son Awin Soccaragh; Owentocker River). T'ee girree ayns bun na Cruacha Gorma çheu hiar hiar yiass veih'n inver eck as t'ee roie feie 17 km gys y Cheayn Sheear. Er y choorse eck t'ee roie trooid y valley beg Ard an Rátha ta ny lhie begnagh er yn inver. Ta an Abhainn Rua ("yn Awin Ruy") çheet ry-cheilley rish Abhainn tSocair faggys da'n voir eck.
Breneen
She breneen y chooid sloo dy vunstoo as troyn y vunstoo foast aynjee. Ta mysh keead sorçh dy vreneenyn ayn.
Lhune freillagh
200px|right|thumb|Stein dy lhune freillagh buigh She sorçh dy lhune eh lhune freillagh. Dys yn imbylagh ta ymmyd jeant ass jiastyn bun-vraghee ec çhiassidyn ny s'inshley as ec mayrnaghtyn ny s'odjey na feer-lhuneyn. Ta Pilsner, Bock, Dortmunder Export as Märzen nyn sorçhyn dy lhuneyn freillagh. She lhune freillagh buigh y lhune freillagh ta iuit smoo lheeadagh er feie ny cruinney. Ta lhuneyn freillagh doo, lheid as Dunkel as Schwarzbier ry-gheddyn chammah.
Burleek ushtey
She lus lussagh sheer-vio eh burleek ushtey (Veronica anagallis-aquatica). T'eh gaase ayns thalloo fliugh as ushtey thanney.
Jalloo-oaylleeaght
She lus raisoamagh t'ayn. Ta ny gish echey 10cm-1m er lhiurid; ta kuse jeu snaueagh, as fir elley jeeragh. Ta duillagyn maylartey rea ny feeacklagh echey. Ta crouw-vlaaghey cur magh blaaghyn gorrym ny gorrym-jiargey er frauaig. Ta daa staimyn ec dagh blaa.
Vsevolod Kuznetsov
Va Vsevolod Anatolyevich Kuznetsov (Всеволод Анатольевич Кузнецов) (9 Mean Souree 1928 – 5 Jerrey Souree 2003) ny ellyneyr theater as scannaneaght. V'eh reiht myr Ellyneyr Theayagh PHCH ny Roosh 'sy vlein 1977.
Seihll
Rug Kuznetsov ayns lught thie theateragh ayns Leningrad (Caayr Pheddyr jiu). V'ee Vera Kuznetsova, aghtyer ardghooagh, e vayr. Hie eh dys Undinys Theateragh Leningrad (Ленинградский театральный институт) eddyr ny bleeantyn 1945 as 1949. Lurg yn Undinys hie eh gobbraghey ayns Theater Dramadagh Bryansk, Theater y Lhuingys Marrey Baltagh as Theater Lensovet.
Veih'n vlein 1956 hoshee eh gobbraghey ayns Theater Tovstonogov, raad haghyr eh er Georgiy Tovstonogov. V'eh coontit myr ard-vainshtyr paartyn y nah cheim.
Hooar eh baase ayns Caayr Pheddyr 'sy vlein 2003, as t'eh oanluckit ayns Ruillick Volkovskoe.
Brattagh y Çhillee
thumb|250px|
Ta brattagh ashoonagh yn Çhillee jeant seose jeh daa vann cochruinnagh jeh ny daaghyn bane as jiarg, lesh kerrin gorrym unnane as yrjid y vann bane 'sy chantoon. Ta'n kerrin shen gymmyrkey rollage lesh queig bir. Va'n brattagh doltit er 18 Jerrey Fouyir, 1817. Ta'n brattagh er enney myr La estrella solitaria (Spaainish son "y Rollage Lomarcan").
Ta'n rollage shassoo son stiurag da goll er oai as onnor; ta'n daah gorrym shassoo son y speyr as y Keayn Sheealtagh, ta daah bane shassoo son ny h-Andeeyn sniaghtagh, as ta'n daah jiarg shassoo son y fuill va deayrtit er son y teyrsnys.
Cercopithecidae
She apag 'sy chynney Cercopithecidae eh apag y Çhenn Seihill. T'ad foast dooghyssagh da'n Affrick as yn Aishey, as t'ad cummal ayns ymmodee çhymbyllaghtyn eddyr keylljyn fliaghee, savanna as sleityn. Ta feanish fossylagh ayn dy row ad cummal 'syn Oarpey myrgeddin, agh cha nel agh un phossan ayns Gibraaltar jiu.
Troyn
thumb|left|Fossyl jeh Paracolobus chemeroni Ta apagyn ny Shenn Seihill meanagh: She talapoin y dooie sloo, 34-37cm er lhiurid voish kione dys boyn, mysh 0.7-1.3kg er trimmid; she mandrill firrinagh y dooie smoo, mysh 70cm er lhiurid, as wheesh as 50kg er trimmid (ta'n mandrill bwoirrinagh lane sloo). Ta kuse jeu biljagh (myr sampleyr, apagyn Colobus) as fir elley lane thallooinagh (myr sampleyr, baboonyn.
Bentyn rish cummey çheumooie, t'ad anchasley rish apagyn ny Seihill Noa er y fa nagh vel famman yn-ghreimmee oc, agh anchasley rish apeyn er y fa dy vel famman ennagh ec y chooid smoo jeu. Ta'n rheynn oaylleeagh er bun strughtoor ny stroin as giarrey ny veeacklyn. Ta tuill stronney Catarrhini (goaill stiagh apagyn ny Shenn Seihill) cour y laare, agh ta tuill stronney Platyrrhini cour lhiasragh. Chammah's shen, ta hoght feeacklyn lieh-chooylloo ec Cercopithecidae cosoylit rish daa-yeig ec Platyrrhini. Myr shen, ta formley feeacklagh oc.
Bee
T'ad ooilley-eeagh son y chooid smoo, agh share lhieu lossreeyn as shen bun y bee oc. Ta Colobinae lus-eeagh, bunnys, as t'ad gee duillagyn son y chooid smoo, er lhimmey jeh beggan dy shey-chassee. Ta fir elley gee messyn, blaagyh, duillagyn, fraueyn, shey-chassee, crammagyn as eer dreeym-juntee veggey.
Bea
Ta ymmyrkey eddyr 5-7 meeghyn ec apagyn ny Shenn Seihill. T'ad ruggal un vabban son y chooid smoo, agh ta lannoonyn ayn ny keayrtyn. T'ad mie-aasit as foddee ad croghey er fynney ny mayrey tra t'ad ruggit. Ny yei shen, ta appaghey keintyssagh liayr oc cosoylit rish sheeintee elley, eddyr 4-6 bleeantyn er son ymmodee dooie.
Dy cadjin, ta inneenyn cummal marish ny moiraghyn, as myr shen, ta sheshaght vunneydagh apagyn yn Shenn Seihill ny possan moir-linnagh. Ta ny apagyn firrinagh faagail y possan lesh aegid, as feddyn possan noa dy chummal ayn. Ayns kuse dy ghooie, cha nel agh un apag firrinagh aasit 'sy phossan, as t'eh gimman fir elley ersooyl. Ta dooieyn elley ny smoo surransagh, as ta cochianglaghyn eddyr fir ard- as fo-. Ta mooadys possanyn feer ceaghlagh, eer bentyn rish y dooie cheddin, as t'eh croghey er feddynaght cooid scanshoil.
Rang-oardraghey
Ta daa 'o-chynney ayn, Cercopithecinae as Colobinae. Ta Cercopithecinae Affrickagh son y chooid smoo (er lhimmey jeh macaqueyn ny h-Aishey), as ta Colobinae Aishanagh son y chooid smoo agh goaill stiagh apagyn Colobus ny h-Affrick.
Coodagh king
250px|right|thumb|Coodee ching ta ceaut ec poleenyn ayns y Reeriaght Unnaneysit Ta coodagh king ny eaddagh king çheet er sorçh ennagh d'eaddeeyn ta ceaut er y chione. Ta coodee ching ceaut dys y kione dy choadey veih'n emshir (fliaghey, sniaghtey, feayrid, çhiassid, a.r.e.), dys y folt dy freayll cumiragh, er son cooishyn fassanagh ny jesheenagh, son cooishyn craueeaght, as son cooishyn elley.
Ta coodee ching goaill stiagh ny coodee shoh heese mastey coodee elley:
Brad Renfro
She aghteyr Americaanagh va Brad Barron Renfro (25 Jerrey Souree 1982 – 15 Jerrey Geuree 2008). Ren eh e chied chloie keirdey 'sy scannaneaght tra v'eh 11 vlein lesh paart toshee ayns The Client (1994). Harrish e choorse bea, chloie eh ayns 21 ard-fillym as chossyn eh shiartanse d'aundyryn.
Roish my row eh reiht dy chloie ayns The Client, cha row cooylrey cloie ec Renfro as v'eh beaghey marish e vummig ayns pairk sleaydyn. As eh geearree reih "paitçhey creoi" as eh toiggal y karacteyr, ren y stiureyder Joel Schumacher reih Renfro paart Mark Sway y chloie. Lurg shen, hayrn Renfro bun baanreydagh as eh cloie ayns filmyn lheid as The Cure, Tom and Huck, Sleepers, Apt Pupil, Bully as Ghost World.
Goaill toshiaght ayns ny 1990yn jeianagh, va doilleeidyn ec Renfro 'sy vea phreevaadjagh echey, goaill stiagh straih loghtyn fo ghlass as shaylyn as lheeys druggaghyn. Hooar eh baase rere meshtallys geyre heroin as morfeen as eh 25 bleeaney d'eash.
Boston
She preeu-valley as y chaayr smoo ayns Massachusetts, ny Steatyn Unnaneysit, eh Boston. She nane jeh ny caayryn shinney ayns ny Steatyn Unnaneysit. Er-yn-oyr dy vel eh ny chaayr smoo ayns Sostyn Noa, ta Boston coontit myr preeu-valley neu-oikoil Hostyn Noa er son y vuilley tarmaynagh as cultooragh er y clane ard. Rere y coontey-pobble 'sy vlein 2010 va 617,594 deiney cummal 'sy chaayr hene, agh va 4.5 millioonyn dy leih cummal 'syn ard moir-valjagh Boston Mooar. Rere shen t'ee ny jeihoo ard moir-valjagh smoo 'sy çheer.
Glion Laksaa
right|thumb|Reayrt er Glion Laksaa She glion as fer jeh 17 Glionteeyn Ashoonagh Vannin ee Glion Laksaa. T'ee ny soie er gerrey da Laksaa, Mannin. Ta shennaghys y ghlion goll sheear gys y vlein 1800 tra ren yn Arrymagh William Fitzsimmons cur claare cuirrey biljyn er ny toshiaghey. Hie yn chlaare shen er marraghtyn er feie 50 bleeaney as ta fir jeh ny biljyn smoo foast ry-akin 'sy ghlion jiu. By smooinaght ec Mnr Robert Williamson ad ny garaghyn taitnys as y cummys da'n lught turryssagh 'sy chione echey. Va garaghyn y ghlion feer foayroil ec mooinjer yn Ellan as ny s'odjey eddyr ny bleeantyn 1919 as 1939 er çheu ny caaghyn v'ayn ec y traa shen, goaill stiagh caaghyn da'n chriggad, da'n voulleraght, da'n leddoge, da'n vaateyrys, da'n daunse, as reddyn as jannooyn elley. Ec y tra shen va shiaght dooiney failt dy lane-emshyragh son dy chummal seose ny garaghyn. Cha row ny garaghyn cha foayroil lurg y Nah Chaggey Dowanagh as beggan ny yei v'ad currit er creck da'n reiltys.
Bro-Naoned
She fer jeh queiggaghyn tradishoonagh y Vritaan eh Bro-Naoned (Pays de Léon; Gallo: Paeï de Nàntt). Ta'n queiggey ny hoie ayns shiar yiass y Vritaan 'sy rheynn Liger-Atlantel er y chooid smoo as t'eh coodaghey cooid beg jeh ny rheynnyn Il-ha-Gwilen as Vendée. T'eh 7,323 km2 er eaghtyr. She Naoned y preeu-valley shenndeeagh as y chaayr smoo ayn. 'Sy vlein 2007 va 1,286,869 dooinney cummal 'sy wheiggey.
Commyoonyn
Ta 236 commyoon ayns Bro-Naoned.
Ayrneen
Ta ymmodee keeallyn ec ayrneen. Foddee eh çheet er:
Lhune
240px|right|thumb|Pynt dy lhune Ta lhune çheet er jough lajer ta lhiasit liorish imlagh as braghey starkaghyyn, ta çheet ass grineyn–ass oarn vraghee son y chooid smoo, agh ta lhuneyn lhiasit ass curnagh, grine buigh as reise dy mennick myrgeddin. Ta blass lus y lhionney currit ayns y chooid smoo dy lhuneyn, as ta'n blass shen cur sharrooid rish y lhune, as ec y traa cheddin, ta'n lus shen gobbraghey myr freaylleyder najooragh. Dy cadjin, ta lhuneyn rang-oardit ayns daa horçh–y lhune freillagh, as y feer-lhune ta imlit dy h-ardjynagh er lheh. Ta'n sorçh shen dy lhuneyn rang-oardit ayns sorçhyn elley lheid as y lhune buigh, y lhune doo as y lhune dhone.
Bòrd na Gàidhlig
She sheshaght lesh freggyrtys er son Gaelg ny h-Albey eh Bòrd na Gàidhlig (fockley magh: [b̊ɔːɾʃd̪̊ nə ɡ̊aːlɪɡ̊ʲ]). T'ee pointit liorish Reiltys ny h-Albey. Ny jean jarrood eddyr y çheshaght shoh as Comunn na Gàidhlig ny An Comunn Gàidhealach, quoi ta ny shinney.
Kashoobish
She fer jeh ny çhengaghyn Lechitagh, fo-chrouw ny çhengaghyn Slavagh, ee yn Chashoobish (Kashoobish: kaszëbsczi jãzëk, pòmòrsczi jãzëk, kaszëbskò-słowińskô mòwa; język kaszubski, język pomorski, język kaszubsko-słowiński). T'eh er credjal dy daase y Chashoobish magh ass y çhengey va goll er loayrt ec kynnaghyn ennagh jeh ny Pomeranee as yn ennym Kashoobee currit orroo 'syn ard Pomorze er coose yiass y Vooir Valtagh eddyr ny h-awinyn Wisła as Odra.
T'ee feer chosoylagh rish y Clovinsish, as y daa jeu nyn abbyrtyn jeh'n Phomeranish. Ta çhengoaylleeyn ennagh smooinaghtyn dy nee çhengey er lheh t'aynjee, agh ta çhengoaylleeyn elley credjal nagh vel aynjee agh abbyrt y Pholynnish.
Gollrish y Pholynnish, ta 5% jeh focklyn y Chashoobish çheet magh ass y Ghermaanish Injil, lheid as kùńszt (ellyn), as ta fir elley çheet magh ass yn Ard-Ghermaanish. Myrane lesh shen, ta'n Chashoobish goaill stiagh eeasaghtyn veih ny çhengaghyn Baltagh, veih'n Rooshish as veih'n Pholynnish.
Breckag ghoo-ghlass
She foillycan beg 'sy chynney Nymphalidae ee breckag ghoo-ghlass (Argynnis aglaja). T'ee ry-akin er feie ny Cryss Phalearctagh.
Mila Kunis
She aghteyr Americaanagh ee Milena Markovna "Mila" Kunis (Мілена Марківна Куніс; Милена Марковна Кунис; ruggit er 14 Luanistyn 1983). Hoshee ee cloie Jackie Burkhart er y straih hellveeish That '70s Show (1998–2006) liorish Fox tra v'ee 14 bleeaney d'eash. Voish y vlein 1999, t'ee er ny chur e goo rish Meg Griffin er y straih vioghit Family Guy liorish Fox.
Haink e chied phaart mooar ayns 2008, tra ren ee cloie Rachel 'syn aittys romansagh Forgetting Sarah Marshall. Hooar ee moylley cremeydagh as accolaidyn son e cloie 'sy scannane creauagh shicklaagagh Black Swan (2010), raad hooar ee Aundyr Marcello Mastroianni son yn Aghteyr ny Ben-aghteyr Aeg Share, as enmyssaghtyn son Aundyr y Screen Actors Guild as Aundyr Golden Globe son y Ven-aghteyr Ch-hassooagh Share. Ta e scannaneyn mooarey elley goaill stiagh ny scannaneyn jantys Max Payne (2008) as The Book of Eli (2010), yn aittys romansagh Friends with Benefits (2011), y scannane fansee Oz the Great and Powerful (2013), as ny h-aittyssyn Ted (2012), Bad Moms (2016) as e scannane eiyrtyssagh, A Bad Moms Christmas (2017).
Yorkshire Hwoaie
She coontae moirvaljagh ayns Yorkshire as y Humber eh Yorkshire Hwoaie. T'eh soit ec shiar twoaie ny çheerey. Va'n coontae jeianagh bunnit 'sy vlein 1974. She Northallerton yn ard-oik reiragh echey, agh she York eh y preeu-valley jesh-chliaghtagh. T'eh çhemmit liorish Cumbria da'n çheear hwoaie, Lancashire da'n çheear yiass, Yorkshire Heear as Treen Hiar Yorkshire da'n jiass, as Coontae Durham da'n twoaie.
Ta coontae jesh-chliaghtagh smoo Hostyn ayn myrgeddin, 'syn ard cheddin son y chooid smoo, agh goaill stiagh kuse dy Hostyn Hiar Hwoaie.
Burley
She lus lussagh sheer-vio eh burley (Nasturtium officinale). T'ad jannoo ymmyd jeh myr glassrey duillagagh.
Caaylag
She daa-vleintag t'ayn. Mannagh jed ny buinnaghyn aegey er giarrey, aasagh ad rish y vlein noa dys buinnaghyn blaaghey ta cur magh blaaghyn 'sy tourey.
Burley
Jalloo-oaylleeaght
Ta gish 'ollym echey, 15-90cm er lhiurid, ta nyn lhie ayns ushtey. Ta duillagyn neurea-fedjagagh echey, as 1-5 piyr dy ghuillageenyn oc. Ta fraueyn taghyrtagh gaase ass noadyn. T'eh çheet my vlaa eddyr Mee Vayrnt as Jerrey Souree, myr crouw-vlaaghey bane. Ta fynneigyn 8-20mm er lhiurid as 2-3mm er lheead echey, as wheesh as 60 rass ayndaue ayns daa straih.
Caaylag
Shennaghys
Ta'n chied imraa er son troarey caaylagyn voish 1587 'sy Velg. Hug eh Choux de Bruxelles ("caayl Brussel") orroo. Rish toshiaght ny 19oo eash, haink ad dy ve nyn lus geuree ennoil er feie ny h-Oarpey, as eisht ayns SUA myrgeddin.
Troarey
T'ad gaase eddyr 7–24 °C (45–75 °F), agh ny share eddyr 15–18 °C (59–64 °F). T'ad gappaghey mysh 90-180 laa erreish dhyt soiaghey. Ta ny caaylagyn gaase ayns shlig chassee rish gish liauyrey, mysh 60-120cm er yrdjid. T'ad gappaghey dy moal rish ymmodee shiaghteeyn voish bun dys kione. Foddee oo ad y hroggal er laue beggan er veggan rere appaghey, ny liorish y lane ghass y yiarrey, ny lesh jeshaght. Ta gass gaase wheesh as 1.4kg, agh son y chooid smoo traghtee, mysh 900g er y ghass.
Vodka
right|thumb|Boteil vodka Finlandia Ta vodka (водка, wódka, vodka, vodka) ny yough drigit. Nane jeh ny liggooryn smoo foayroil 'sy dowan, ta'n vodka jeant seose jeh ushtey as ethanol ny lomarcan, lesh tayrnyn beggey dy sallaghyssyn as blassyn. Ta vodka jeant seose ass un jeh ny stooghyn braghit shoh: grineyn, shoggyl, oarn, praaseyn, reise ny soo y veetys shugyr.
Ta cummal alcoalagh vodka eddyr 35% as 50% rere thummid; ta 40% jeh ny vodkaghyn Rooshagh, Litaanagh as Polynnagh jeant seose jeh alcoal rere thummid.
Simon Pegg
Simon John Pegg (né Beckingham; ruggit er 14 Toshiaght Arree 1970) she aghteyr, screeudeyr scanne, as fer aitt Sostynagh t'eh. Haink enney mie er 'sy Reeriaght Unnaneysit myr co-chrootagh y sitcom Spaced liorish Channel 4 hie er stiurey ec Edgar Wright. Hie eh er oaie co-screeu as cloie 'sy treeskeealag Three Flavours Cornetto: Shaun of the Dead (2004), Hot Fuzz (2007), as The World's End (2013). Ren eshyn as Nick Frost co-screeu as cloie 'sy scannane far-skeealaght heanse Paul (2011).
Ta Pegg er chloie karacteyryn ayns Doctor Who (2005), Star Trek myr Montgomery "Scotty" Scott (2009–2016), as Star Wars: The Force Awakens (2015). Ec y traa t'ayn, t'eh cloie Benji Dunn 'sy straih scannane Mission: Impossible (2006–jiu), as t'eh er chur e ghoo rish y scannane The Dark Crystal: Age of Resistance (2019). Ta enney mie er chammah son cloie ayn 'sy straih scannane Ice Age myr goo Buck ayns tree scannane, Ice Age: Dawn of the Dinosaurs (2009), Ice Age: Collision Course (2016) as The Ice Age Adventures of Buck Wild (2022).
Perrie Edwards
She arraneyder Goaldagh as oltey jeh'n ven-phossan Little Mix ee Perrie Louise Edwards (ruggit er 10 Jerrey Souree 1993). Rere 2021, ta'n possan er chreck ny smoo na 65 millioon recortyssyn er feie ny cruinney.
Myn-ockle
Cha nel myn-ockle yn-churrit sheese da rang fockle tradishoonagh erbee (myr sampleyr, marenmyn, ennymocklyn, artyn as nyn lheid). Ta'n fockle çheet er possan yn-cheintagh dy 'ocklyn, gyn un soilshaghey magh cruinn oc. Son y chooid smoo, t'eh çheet er focklyn ta cooney reill ronnaghyn grammeydagh (myr sampleyr, obbal,, case) as nagh vel yn-filley. Ny keayrtyn, cha nel myn-ockle çheet er agh adsyn nagh vel nyn roie-ocklyn, rovreearyn ny co-whingaghyn.
Bibi Baskin
She aa-hebbeyder claare radio as çhellveeish marish Raidió Teilifís Éireann (RTÉ) ee Olive "Bibi" Baskin (ruggit er 19 Boaldyn 1952). Myrane lesh yn obbyr eck marish RTÉ ren ee obbraghey myr earisheyr as screeudeyr son earishlioaryn as pabyryn-naight. Ec y traa t'ayn t'ee stiurey thie oast as thie goaldagh eiraghtagh ayns Alleppey, Kerala, yn Injey.